Diari Oficial de la Generalitat Valenciana


Sumari del DOGV 984, del 16-01-1989 (1989/812936)

ACORD de 30 de desembre de 1988, del Consell de la Generalitat Valenciana, en relació amb el Pla General d'Ordenació Urbana de València.
----------------------------------------------------------------------------------------------------------------------------------------

### Dades del document

Número de DOGV
:   984

Data del DOGV
:   16-01-1989

Secció del DOGV
:   ALTRES DISPOSICIONS

Número del document
:   1989/812936


Data del document
:   30-12-1988

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord de 30 de desembre de 1988, del Consell de la Generalitat Valenciana, en relació amb el Pla General d'Ordenació Urbana de València.  
El Consell de la Generalitat Valenciana, en sessió mantinguda el dia 30 de desembre de 1988, adoptà l'Acord següent:  
El Conseller d'Obres Públiques, Urbanisme i Transports amb data 28 de desembre de 1988, en l?expedient d'aprovació definitiva del Projecte de revisió i adaptació del Pla General d'Ordenació Urbana de València, adoptà la Resolució següent:  
«Primer  
A) Aprovar definitivament el Pla General d'Ordenació Urbana de València, excepte en les àrees que a continuació s'indiquen, per a les quals queda suspesa l'aprovació fins que l'Ajuntament de València esmene les deficiències que, respecte d'aquestes s'assenyalen:  
- Area número 6 de Sòl Urbanitzable No Programat «Camí de les Moreres i» a la qual s'assignarà un ús global cultural i terciari de lleure, en la seua totalitat.  
- Illa compresa entre els carrers Beat Gaspar Bono, Quart, Passeig de la Petxina i gran via Ferran el Catòlic, que s'ha de qualificar com a sòl de reserva escolar «EC» en la seua totalitat, a excepció dels blocs d'habitatges ja construïts en la realitat física del terreny.  
- Terrenys situats al costat de l'actual col·legi del Pilar, entre el carrer Gorgos, av. Blasco Ibáñez i prolongació del carrer Rubén Darío, sobre els quals s'ha de suprimir el bloc de catorze plantes que s'havia projectat, qualificant-los com a sòl escolar «EC» i xarxa viària.  
B) Se suspèn també l'aprovació definitiva de l'article 2.2 de les Normes Urbanístiques, fins que es precise en la redacció d'aquest que la competència per a aprovar qualsevol modificació d'aquest Pla General s'atribueix al Conseller d'Obres Públiques, Urbanisme i Transports per la legalitat vigent.  
C) Se suspenen així mateix les fitxes dels àmbits de planejament de desenvolupament en sòl urbà per operacions de Reforma Interior, en les quals s'haurà d'incloure el règim d'usos prohibits i compatibles, i també els objectius de l?ordenació en l?àmbit de Ciutat Vella.  
D) Segons que preveu l'article 132.3.b) del Reglament de Planejament Urbanístic, el Pla s'entendrà definitivament aprovat en les àrees esmentades en l'apartat A) i en els aspectes assenyalats en els apartats B) i C) quan l'Ajuntament notifique a aquesta Conselleria la realització efectiva de les esmenes indicades en aquesta resolució, i per a la qual cosa es remetrà la documentació corresponent.  
L?Ajuntament de València, a l'empara de l'article 111 de la Llei de Procediment Administratiu, corregirà les errades de transcripció detectades en alguns plànols respecte de les franges de protecció i reserva viària establertes en les Normes de Coordinació Metropolitanes, i també els que s'indiquen en l'informe que va emetre la Direcció General de Ports i Costes del Ministeri d'Obres Públiques i Urbanisme. Es corregiran així mateix les errades materials que presenta la transcripció del contingut de les Normes de Coordinació Metropolitana en matèria d'infrastructura de transports.  
 Segon  
El Consell Metropolità de l'Horta, i en el termini d'un mes comptador des de l'aprovació definitiva del Pla General de València, iniciarà les actuacions advocades a qualificar com a sòl urbanitzable els terrenys de l?enclavament de Rafalell i Vistabella a l?est de l'Autopista A-7 mitjançant l?oportuna modificació i pel procediment previst en la Norma 6 de les de Coordinació Metropolitana.»  
El Ple de l'Excm. Ajuntament de València, en sessió extraordinària i urgent mantinguda el dia 29 de desembre de 1988, després d'assabentar-se de la Resolució anterior, adoptà un acord del tenor literal següent:  
«Sense perjudici de l?efectivitat del susdit acte administratiu i per considerar que, segons preveu l'article 131.4 del Reglament de Planejament, la competència per fer l'aprovació definitiva correspon al Consell de la Generalitat Valenciana per haver dissensió entre l'informe de la Comissió Territorial d'Urbanisme i la Resolució dictada, sol·licitar del referit Consell que assumesca la seua competència i dicte resolució aprovatòria del Pla General d'Ordenació Urbana de València, en termes idèntics als continguts en la Resolució del Conseller, amb les modificacions següents:  
a) En l'apartat A) de l?ordinal primer de la Resolució amb supressió dels paràgrafs 3 i 4, relatius a l?illa de coses compresa entre els carrers Beat Gaspar Bono, Quart, Passeig de la Petxina i Gran Via Ferran el Catòlic i als terrenys situats al junt a l'actual Col·legi del Pilar, que han de quedar tal com figura en el projecte de revisió i adaptació del Pla General d'Ordenació Urbana de València aprovat provisionalment per l'Ajuntament, i amb modificació del paràgraf segon del mateix ordinal de manera que quede redactat així:  
"Area número 6 del Sòl Urbanitzable no Programat Camí de les Moreres 1"l a la qual s'assignarà, per a la seua totalitat, un ús global cultural, científic, terciari i de lleure, a desplegar a través d'un Programa d?Actuació Urbanística de promoció pública, que haurà de 'contenir l?obligació per a l'adjudicatari de realitzar l?execució completa dels trams del Jardí del Túria compresos en el límit del Pla Parcial (84.100 m2. calificats com GEL-1), i també la totalitat de la xarxa viària interna a l?àmbit del Pla Parcial i les infrastructures externes vinculades.  
b) Eliminar completament l?ordinal segon de la resolució esmentada.  
Per al supòsit que no recaiga resolució expressa del Consell abans del 28 de gener de 1989, interposar dins del termini el corresponent recurs de reposició davant el Conseller d'Obres Públiques, Urbanisme i Transports previ al recurs contenciós administratiu contra la Resolució que es tracta».  
Atés que la competència per a la aprovació definitiva del Pla correspon al Conseller d'Obres Públiques, Urbanisme i Transports segons que disposen l'article 35.1.c) de la Llei del Sòl i l'article 2.3 de la Llei de de la Generalitat Valenciana 5/1986, de 19 de novembre per la qual s'extingeix la Corporació Administrativa Gran València, amb els informes previs a què fa referència l'article 40.1.b) de la Llei del Sòl.  
Atés que no obstant aixà, l'article 211, apartat 3 de la Llei del Sòl preveu que la resolució de l'assumpte serà de la competència del Consell de la Generalitat Valenciana quan el Conseller dissentesca de l'informe preceptiu d'aquella Comissió.  
Atés que l'opinió municipal expressada en l'acord plenari abans referit, que afirma l'existència de dissentiment entre la Resolució del Conseller d'Obres Públiques, Urbanisme i Transports i l'informe de la Comissió Territorial d'Urbanisme de València de 22 d'aquest mes, no està fonamentada en cap raonament que assevere tal afirmació.  
Atés que comparades la Resolució del Conseller d'Obres Públiques, Urbanisme i Transports de 28 de desembre i l?informe de la Comissió Territorial d'Urbanisme de 22 de desembre, no s'hi registra cap dissentiment, ans al contrari, es considera que aquella recull, essencialment, els aspectes més importants de l?informe. I que també es considera que la Resolució susdita està avalada per raons d'oportunitat urbanística, atenent a més a més les modificacions produïdes a millorar puntualment el Pla, dotant-lo de majors equipaments públics, tant de tipus escolar com cultural i de lleure, en línia amb el propi esperit del susdit Pla, impedint la desclassificació de solars que tenien un ús escolar preexistent, i perfilant una actuació urbanística pel que fa a espais culturals i de lleure, reforçant d'aquesta manera l?objectiu de millorar la qualitat de vida i l?entorn urbà dels ciutadans, cosa que suposa l?exercici de les competències que l?Estatut d?autonomia atorga a la Generalitat Valenciana, considerant-se conforme a Dret.  
En atenció d'aquestes consideracions, el Consell de la Generalitat Valenciana acorda:  
Primer  
Desestimar la petició formulada pel Ple de l'Ajuntament de la ciutat de València en reunió de 29 de desembre de 1988, declarant improcedent l?assumpció de la competència urbanística que sol·licita.  
Segon  
No obstant aixà, ratificar la Resolució del Conseller d'Obres Públiques, Urbanisme i Transports de 28 de desembre de 1988, transcrita en els antecedents d'aquest Acord, i aclarir, a proposta del mateix Conseller, que en quant a l'enclavament de Rafalell i Vistabella el Consell Metropolità de l'Horta en farà la qualificació.  
Tercer  
Fer trasllat d'aquest Acord a l'Ajuntament de València per a coneixement i efectes corresponents.  
València, a 30 de desembre de 1988.  
El Conseller Secretari del Govern Valencià,   
JOAQUIN AZAGRA ROS